rejauldu/bengali-wikipedia huggingface dataset:
সানাউল হক (২৩ মে ১৯২৪ - ৪ মে, ১৯৯৩) ছিলেন একজন বাংলাদেশী কবি, অনুবাদক ও শিক্ষাবিদ।   শৈশব ও শিক্ষা জীবন  সানাউল হক ১৯২৪ সালের ২৩ মে ব্রিটিশ ভারতের ব্রাহ্মণবাড়িয়া জেলার বিজয়নগর উপজেলার চাউরা গ্রামে জন্মগ্রহণ করেন। তার পিতা জহুরুল হক ও মাতা সৈয়দা হোসেনী বেগম। ১৯৩৯ সালে তিনি ব্রাহ্মণবাড়িয়ার অন্নদা স্কুল থেকে ম্যাট্রিকুলেশন পাশ করেন, ১৯৪১ সালে ঢাকা ইন্টারমিডিয়েট কলেজ থেকে তার ইন্টারমিডিয়েট এবং ১৯৪৪ সালে অর্থনীতি বিষয়ে বিএ সম্মান এবং ঢাকা বিশ্ববিদ্যালয় থেকে ১৯৪৫ সালে এমএ সম্পন্ন করেন। ১৯৪৬ সালে তিনি বিএল ডিগ্রি লাভ করেন।  কর্মজীবন সানাউল হক ২৯ নভেম্বর ১৯৪৬ সালে ঢাকা বিশ্ববিদ্যালয়ের অর্থনীতি বিভাগে প্রভাষক পদে যোগ দেন এবং ১৯৪৮ সালের ৩০ জুন পর্যন্ত যেখানে অধ্যাপনা করেন। পরে তিনি একজন আমলা হিসেবে সরকারের বিভিন্ন পদে দায়িত্ব পালন করেন। এছাড়া তিনি সাহিত্যের সাথে জড়িত ছিলেন ও অনেকগুলি কাব্যগ্রন্থ প্রকাশ করেন।   প্রকাশিত গ্রন্থগুলো  সময়কাল  গ্রন্থের নাম  ১৯৫৬  নদী ও মানুষের কবিতা ১৯৬২  সম্ভবা অনন্য  ১৯৬৩  সূর্য অন্যতর ১৯৬৪  বন্দর থেকে বন্দরে (রম্যরচনা) ১৯৭৩  বিচূর্ণ আর্শিতে ১৯৭৩  একটি ইচ্ছা সহস্র পালে ১৯৭৫  কাল সমকাল ১৯৭৬  পদ্মিনী শঙ্খিনী  ১৯৮১  প্রবাসে যখন ১৯৮২  বিরাশির কবিতা ১৯৮৪  উত্তীর্ণ পঞ্চাশ   পুরস্কার   সময়কাল  পুরস্কার   ১৯৬৪  বাংলা একাডেমি সাহিত্য পুরস্কার ১৯৬৫  লেখক সংঘ পুরস্কার ১৯৬৯  ইউনস্কো পুরস্কার ১৯৮৩  একুশে পদক ১৯৮৫  আলোকিত সাহিত্য পুরস্কার   মৃত্যু   সানাউল হক ১৯৯৩ সালের ৪ মে  ঢাকায় মৃত্যুবরণ করেন।  তথ্যসূত্র  বহিঃসংযোগ  বিষয়শ্রেণী:১৯২৪-এ জন্ম বিষয়শ্রেণী:১৯৯৩-এ মৃত্যু বিষয়শ্রেণী:বাংলাদেশী কবি বিষয়শ্রেণী:বাংলাদেশী অনুবাদক বিষয়শ্রেণী:একুশে পদক বিজয়ী বিষয়শ্রেণী:কবিতায় বাংলা একাডেমি সাহিত্য পুরস্কার বিজয়ী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:ব্রাহ্মণবাড়িয়া জেলার কবি বিষয়শ্রেণী:বাঙালি লেখক বিষয়শ্রেণী:বাংলাদেশী পুরুষ কবি বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:২০শ শতাব্দীর অনুবাদক
কিলিদুলবাহির (, আক্ষরিক অনুবাদ: "সমুদ্রের চাবি") গ্যালিপলি উপদ্বীপে (দার্দানেলসের উত্তর-পশ্চিম দিকে) চানাক্কালে প্রদেশের ইসাবাত জেলার একটি তুর্কি গ্রামের একটি প্রাচীন নাম। গ্রামের নাম ১৫২৫ সালের রেকর্ডে কিলিদুলবাহির এবং ১৬৬৫ সালের রেকর্ডে কিলিদ-ই-বাহরেইন দেওয়া হয়েছে। বর্তমানে এর প্রচলিত নাম কিলিতবাহির। ২০২১ সালের হিসাব অনুযায়ী, এর জনসংখ্যা ৫৯৮।  প্রাচীন সাইনোসেমা () সেখানে কাছাকাছি ছিল এবং সাইনোসেমার নৌ যুদ্ধ ৪১১ খ্রিস্টপূর্বাব্দে পেলোপোনেশিয়ান যুদ্ধের সময়ে এথেনিয়ান এবং স্পার্টান নৌবহরের মধ্যে সংঘটিত হয়েছিল। রূপকথার গল্পগুলিতে, সাইনোসেমা হেকুবার সমাধিস্থল হিসাবেও পরিচিত, যিনি নিজেকে সমুদ্রে নিক্ষেপ করেছিলেন এবং কুকুরে পরিণত হয়েছিলেন।  কিলিতবাহির দুর্গটি ক্লোভার আকারে সুলতান মুহাম্মাদ ফাতিহ নির্মাণ করেছিলেন।   আরও দেখুন    গ্যালিপলির যুদ্ধ    তথ্যসূত্র   বিষয়শ্রেণী:উইকিউপাত্তে স্থানাঙ্ক আছে
সামলিন মালঙ্গিয়াং মেঘালয়ের হিল স্টেট পিপলস ডেমোক্র্যাটিক পার্টির রাজনীতিবিদ। ২০১৮ সালে মেঘালয় বিধানসভা নির্বাচনে তিনি হিল স্টেট পিপলস ডেমোক্র্যাটিক পার্টির প্রার্থী হিসাবে সোহিয়ানগ আসন থেকে  নির্বাচিত হয়েছেন। তিনি ২০১৮ সাল থেকে কনরাড সাংমা মন্ত্রীর জনস্বাস্থ্য প্রকৌশল, সচিবালয় প্রশাসন, আইনি মেট্রোলজি মন্ত্রী ছিলেন। Myneta   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:মেঘালয় বিধানসভার সদস্য বিষয়শ্রেণী:হিল স্টেট পিপলস ডেমোক্র্যাটিক পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পূর্ব খাসি পাহাড় জেলার ব্যক্তি বিষয়শ্রেণী:মেঘালয় বিধানসভার সদস্য ২০১৮-২০২৩
স্যান্ড্রা গোল্ডব্যাচার (ইংরেজিতে: Sandra Goldbacher) (জন্ম ১৯৬০) একজন ব্রিটিশ চলচ্চিত্র নির্দেশক এবং কাহিনী নির্মাতা।  কর্মজীবন স্যান্ড্রা গোল্ডব্যাচার তার কর্মজীবন শুরু করেন দ্য অবজারভার, ফিলিপস, ইভিয়ান, জনি ওয়াকার এবং বেইলিস-এর মত বিভিন্ন বাণিজ্যিক প্রতিষ্ঠানের বিজ্ঞাপন নির্মাণের মধ্য দিয়ে। এরপর তিনি বিবিসি=এর একটি প্রামাণ্যচিত্র বিল্ডিং সাইটস এবং চ্যানেল ফোর এর বক্সিং বিষয়ক দুইটি প্রামাণ্যচিত্র নির্মাণ করে।  স্যান্ড্রা গোল্ডব্যাচারের নির্মাণ করা প্রথম চলচ্চিত্র দ্য গভারনেস। এতে অভিনয় করেছেন অভিনেত্রী মিনি ড্রাইভার। চলচ্চিত্রটি ১৯৯৯ সালে বাফটা পুরস্কারের জন্য মনোনীত হয়। ২০০১ সালে গোল্ডব্যাচারের দ্বিতীয় চলচ্চিত্র মি উইথআউট ইউ প্রকাশ পায়।েতে অভিনয় করেন অ্যানা ফ্রাই ও মিশেল উইলিয়ামস। এটির নির্মাণ কাজ গোল্ডব্যাচারের দ্য গভারনেস-এর আগে শুরু হলেও আর্থিক কারণে কাজ পিছিয়ে যায়। মি উইথআউট ইউ চলচ্চিত্রটি দুইজন কিশোরীর দ্বন্দ্বপূর্ণ সম্পর্ক নিয়ে নির্মিত। এটি গোল্ডব্যাচারের নিজের ব্যক্তিগত জীবনের কাহিনীর উপর নির্ভর করে রচিত। দুইটি চলচ্চিত্রেই ব্রিটিশ ইহুদীদের জীবনধারা এবং চরিত্র ফুটে উঠেছে।  ২০০৭ সালে গোল্ডব্যাচার নির্মিত ব্যালেট সুজ চলচ্চিত্রটি বিবিসি ওয়ান-এ প্রচারিত হয়। এতে অভিনয় করেছেন এমা ওয়াটসন। ২০১২ সালে দ্য আওয়ার নামক টিভি সিরিজের দুইটি এপিসোড নির্দেশনা করেন। তাতে অভিনয় করেছিলেন ডমিনিক ওয়েস্ট।  চলচ্চিত্র তালিকা টিভি শো ও নিম্ন-দৈর্ঘ্যের চলচ্চিত্র  ২০১২: দ্য আওয়ার (এপিসোড #২.১ এবং এপিসোড #২.২)  ১৯৯৫: পিকাডিলি সার্কাস বাই নাইট  ১৯৯৪: সেভেনটিন  ১৯৮৩: পল্কা ডটস এন্ড মুনবিমস, নাইট অদ ১০০০ আইজ  চলচ্চিত্র  ২০০৭: ব্যালেট সুজ  ২০০১: মি উইথআউট ইউ  ১৯৯৯: দ্য ডেভিলস চিমনি  ১৯৯৮: দ্য গভারনেস  প্রকাশনা  Goldbacher, Sandra. Amelia's Inheritance. London: Daughters of History, 2012.   Goldbacher, Sandra. Matilda's Secret. London: Daughters of History Ltd, 2011.    তথ্যসূত্র  বিষয়শ্রেণী:১৯৬০-এ জন্ম বিষয়শ্রেণী:ব্রিটিশ চলচ্চিত্র নির্মাতা বিষয়শ্রেণী:জীবিত ব্যক্তি বিষয়শ্রেণী:ব্রিটিশ ইহুদি বিষয়শ্রেণী:সাসেক্স বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্রিটিশ নারী চিত্রনাট্যকার
চালেরমপোল নুহলং (জন্ম ৩ জুন ১৯৭৫) একজন থাই স্প্রিন্টার। তিনি ২০০০ গ্রীষ্মকালীন অলিম্পিকে পুরুষদের ৪ × ৪০০ মিটার রিলেতে প্রতিদ্বন্দ্বিতা করেছিলেন।   তথ্যসূত্র   বিষয়শ্রেণী:এশিয়ান গেমসে থাইল্যান্ডের প্রতিযোগী বিষয়শ্রেণী:১৯৯৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:এসইএ গেমস স্বর্ণপদক বিজয়ী থাই বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:মল্লক্রীড়ায় এসইএ গেমস পদক বিজয়ী বিষয়শ্রেণী:থাইল্যান্ডের অলিম্পিক মল্লক্রীড়াবিদ বিষয়শ্রেণী:থাই পুরুষ স্প্রিন্টার বিষয়শ্রেণী:২০০০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:জীবিত ব্যক্তি বিষয়শ্রেণী:১৯৭৫-এ জন্ম বিষয়শ্রেণী:২০০১ এসইএ গেমসের প্রতিযোগী
রাজা গোপীমোহন ঠাকুর ( ১৭৬১ – ১৬ সেপ্টেম্বর ১৮১৯ )সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ১৯৮,  ছিলেন কলকাতার পাথুরিয়াঘাটা ঠাকুর পরিবারের দ্বিতীয় প্রজন্ম। ভারতীয় উপমহাদেশের অবিভক্ত বাংলার বিখ্যাত জমিদার ও সমাজসেবী।    জীবন এবং কাজ  গোপীমোহন ঠাকুরের পিতা দর্পনারায়ণ ঠাকুর ছিলেন চন্দননগরে ফরাসি ইস্ট ইন্ডিয়া কোম্পানির দেওয়ান। তিনিই ঠাকুর পরিবারের পাথুরিয়াঘাটা শাখা পত্তন করেন। তার দুই পত্নী ছিল। প্রথমা পত্নী তারিণী দেবীর পুত্র,  গোপীমোহন সংস্কৃত, ফরাসি, পর্তুগিজ, ইংরেজি, ফরাসি ও উর্দু ভাষা জানতেন। গোপীমোহন ঠাকুর উত্তরাধিকার সূত্রে বহু সম্পদের জন্য সুপরিচিত ছিলেন এবং ১৮১২ খ্রিস্টাব্দে, কালীঘাটের কালী মন্দিরে সোনার সবচেয়ে বড় উপহার প্রদান করেন।Dutta, Kalyani, "Kalighat", in "Calcutta, the Living City", Vol I, edited বাই Sukanta Chaudhuri, p 25, Oxford University Press,  তিনি ব্রিটিশ সরকারের উচ্চপদে ছিলেন। ইংরাজী শিক্ষার প্রচারকল্পে, হিন্দু কলেজ স্থাপনে এককালীন দশ হাজার টাকা দান করেন। ইংরাজী শিক্ষার প্রসারে এই কলেজ (যা পরবর্তীতে প্রেসিডেন্সি কলেজ নামে পরিচিত হয়) প্রতিষ্ঠায় কলকাতার যে পাঁচজন বাবুর দান উল্লেখযোগ্য ছিল তাদের অন্যতম ছিলেন রাজা গোপীমোহন ঠাকুর। বর্ধমান মহারাজের পরই তার অনুদান ছিল বড় অনুদান। সেকারণেই বংশানুক্রমে কলেজের গভর্নরপদ লাভ করেন।  লাইব্রেরি কক্ষে তার মার্বেল ট্যাবলেট স্থাপন করা হয় এবং যোগ্য ছাত্রদের জন্য তার নামে একটি ছাত্রবৃত্তি চালু করা হয়।  গোপীমোহন কলকাতায় জাঁকজমকের সাথে দুর্গাপুজোর আয়োজন করতেন।  জেনারেল ওয়েলেসলি সহ অনেক ইউরোপীয়রা তার  আয়োজিত উৎসবে এবং নৈশভোজে অংশ নিতেন।  গোপীমোহন সংস্কৃতচর্চায় উৎসাহী ছিলেন। শিল্প, সঙ্গীত এবং ক্রীড়ার মহান পৃষ্ঠপোষক ছিলেন এবং এই উদ্দেশ্যে উদারভাবে দান করতেন। বিখ্যাত কুস্তিগীর রাধা গোয়ালা, গীতিকার লক্ষ্মীকান্ত এবং সে সময়ের প্রখ্যাত গায়ক কালী মির্জা নিয়মিত মাসোহারা পেতেন।   তিনি শোভাবাজার রাজের রাজা রাজকৃষ্ণ দেবের ঘনিষ্ঠ বন্ধু ছিলেন। তিনি একবার যশোরের রাজা বরদাকান্ত রায়ের পিতাকে সহায়তা করেছিলেন ।  তিনি ১৮০৩ খ্রিস্টাব্দে কলকাতা সফরকারী ব্রিটিশ শিল্পী জর্জ চিননারির সহায়তায় ঠাকুর পরিবারের শিল্প সংগ্রহ শুরু করেছিলেন । তিনি  শ্যামনগরের দ্বাদশ শিব লিঙ্গ স্থাপন ও মুলাজোড় কালী মন্দিরের প্রতিষ্ঠাতা ছিলেন। তিনি ১৮০২ খ্রিস্টাব্দের মে মাসের মাঝামাঝি সময়ে মন্দির প্রতিষ্ঠা করতে এবং অতিথিভবন নির্মাণ ও মন্দিরের ব্যয় নির্বাহের জন্য বহু সম্পত্তি দান করেন।  গোপীমোহন ঠাকুরের ছয় পুত্র ও এক কন্যা ছিল। সুর্য কুমার, চন্দ্র কুমার, নন্দকুমার, কালী কুমার, হরকুমার এবং প্রসন্নকুমার। যাদের মধ্যে হরকুমার ঠাকুর এবং প্রসন্নকুমার ঠাকুর উভয়েই ঠাকুর পরিবারের উত্তরাধিকারকে এগিয়ে নিয়ে গিয়েছিলেন।   তথ্যসূত্র   বিষয়শ্রেণী:পশ্চিমবঙ্গের সমাজকর্মী বিষয়শ্রেণী:ভারতীয় জনহিতৈষী বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা বিষয়শ্রেণী:ঠাকুর পরিবার বিষয়শ্রেণী:বাঙালি জমিদার বিষয়শ্রেণী:কলকাতার ব্যক্তি বিষয়শ্রেণী:১৮শ শতাব্দীর বাঙালি বিষয়শ্রেণী:বাঙালি হিন্দু বিষয়শ্রেণী:১৮১৯-এ মৃত্যু বিষয়শ্রেণী:১৭৬০-এ জন্ম
থাম্ব|ওসিয়ার সফটওয়্যারের মাধ্যমে অক্ষর শনাক্তকরণ থাম্ব|ওসিয়ার সফটওয়্যারের মাধ্যমে অক্ষর শনাক্তকরণ  আলোকভিত্তিক অক্ষর শনাক্তকরণ হাতে লেখা বা টাইপযন্ত্রে টাইপকৃত লেখার ছবিকে (সাধারণত স্ক্যানার দিয়ে স্ক্যান করা) কম্পিউটারে সম্পাদনাযোগ্য লেখায় অনূদিত করার যান্ত্রিক বা ইলেকট্রনিক পদ্ধতিকে বুঝায়। ইংরেজি ভাষায় এটিকে "অপটিক্যাল ক্যারেক্টার রিকগনিশন" (সংক্ষেপে "ওসিআর") নামে ডাকা হয়। কম্পিউটার বিজ্ঞানের যে শাখাগুলি আলোকভিত্তিক অক্ষর শনাক্তকরণের সাথে সম্পর্কিত সেগুলি হচ্ছে: বিন্যাস শনাক্তকরণ (প্যাটার্ন রিকগনিশন), কৃত্রিম বুদ্ধিমত্তা এবং যান্ত্রিক দর্শন (মেশিন ভিশন)।   বাংলা আলোকভিত্তিক অক্ষর শনাক্তকরণ  বাংলাতে গুগল টেসারাকটের আলোকভিত্তিক অক্ষর শনাক্তকরণ আছে সেটি আগে খুবই দুর্বল এবং ছাপা হরফের জন্য প্রযোজ্য ছিল। কিন্তু বর্তমানে গুগল ড্রাইভ ও গুগল ডক গুগল টেসারাকটের যে আলোকভিত্তিক অক্ষর শনাক্তকরণ প্রযুক্তি ব্যবহার করে তা বেশ উন্নত, ফলাফলও বেশ সঠিক। ২০০৭ সালে সি.আর.বি.এল.পি ল্যাব বাংলার জন্য এটি বানানোর একটি প্রচেষ্টা শুরু করে গুগলের সহায়তায়। এর পর বাংলাদেশ ও ভারতে অনেক বিশ্ববিদ্যালয় এবং গবেষণাগারে এটির গবেষণার কাজ এখনো চলছে।  বাংলা ভাষা হল জটিল ভাষা, এতে যুক্তাক্ষর এবং মাত্রার ব্যবহার আছে, বাংলার ন্যায় হিন্দিতেও এবং বিশ্বের আরও অনেক ভাষাতে যুক্তাক্ষর এবং জটিলতা আছে। তাই অনেক সময় কম্পিউটারের পক্ষে সেটিকে বুঝতে কঠিন হয়।   তথ্যসূত্র    বহিঃসংযোগ   ICDAR , a comprehensive conference on all aspects of document recognition  Linux OCR: A review of free optical character recognition software  বিষয়শ্রেণী:কৃত্রিম বুদ্ধিমত্তার প্রয়োগ বিষয়শ্রেণী:পরিগণনামূলক ভাষাবিজ্ঞান বিষয়শ্রেণী:ইউনিকোড বিষয়শ্রেণী:স্বয়ংক্রিয় শনাক্তকরণ ও উপাত্ত করায়ত্তকরণ বিষয়শ্রেণী:প্রতীক
থাম্ব|মানসিক স্বাস্থ্যের ধারণাগত চিত্র, যেখানে একটি মস্তিষ্ক লাল গোলকের দ্বারা পরিবেষ্টিত। মানসিক স্বাস্থ্য বলতে আবেগীয়, মনস্তাত্ত্বিক এবং সামাজিক সুস্থতাকে বোঝায়, যা জ্ঞান, উপলব্ধি এবং আচরণকে প্রভাবিত করে। বিশ্ব স্বাস্থ্য সংস্থা (ডব্লিউএইচও) এর মতে, এটা এমন একটি অবস্থা যেখানে ব্যক্তি তার ক্ষমতা উপলব্ধি করতে পারে, জীবনের স্বাভাবিক চাপের সাথে মোকাবিলা করতে পারে, উৎপাদনশীল  এবং ফলপ্রসূভাবে কাজ করতে পারে এবং তার নিজের  সমাজে অবদান রাখতে পারে।  এটি একইভাবে নির্ধারণ করে যে একজন ব্যক্তি কীভাবে চাপ, আন্তঃব্যক্তিক সম্পর্ক এবং সিদ্ধান্ত গ্রহণকে নিয়ন্ত্রণ করে।  মানসিক স্বাস্থ্যের মধ্যে রয়েছে ব্যক্তিগত সুস্থতা, আত্মবিশ্বাস , স্বায়ত্তশাসন, যোগ্যতা, পারস্পরিক নির্ভরতা, এবং অন্যদের মধ্যে একজনের বুদ্ধিবৃত্তিক এবং আবেগীয় সম্ভাবনাকে উপলব্ধি করার ক্ষমতা ।   ইতিবাচক মনোবিজ্ঞান বা হোলিজমের দৃষ্টিকোণ থেকে, মানসিক স্বাস্থ্যের মধ্যে একজন ব্যক্তির জীবনকে উপভোগ করার ক্ষমতা এবং জৈবনিক কার্যকলাপ এবং মানসিক সক্ষমতা অর্জনের প্রচেষ্টার মধ্যে ভারসাম্য তৈরি করাও অন্তর্ভুক্ত থাকতে পারে।  সাংস্কৃতিক পার্থক্য, ব্যক্তিগত দর্শন, বিষয়গত মূল্যায়ন, এবং প্রতিযোগিতামূলক পেশাদার তত্ত্বসমূহ কীভাবে একজন "মানসিক স্বাস্থ্য" সংজ্ঞায়িত করে তা প্রভাবিত করে।  মানসিক স্বাস্থ্য সমস্যার সাথে সম্পর্কিত কিছু প্রাথমিক লক্ষণ হল ঘুমে সমস্যা, শক্তির অভাব, ক্ষুধামন্দা, নিজের বা অন্যের ক্ষতি করার চিন্তা, আত্মবিচ্ছিন্নতা (যদিও অন্তর্মুখীতা এবং একাকীত্ব সবসময় অস্বাস্থ্যকর নয়), এবং প্রায়ই বাস্তবতা থেকে বিচ্ছিন্ন হয়ে যাওয়া।   মানসিক রোগ  পাবলিক হেলথ এজেন্সি অব কানাডা অনুযায়ী, মানসিক স্বাস্থ্য হল একজন ব্যাক্তির ক্ষমতা যা তাকে অনুভব করতে, চিন্তা করতে, এবং এমনভাবে কাজ করতে সক্ষম করে যে তার জীবনের গুণগত মান উন্নত হয় এবং ব্যক্তিগত, সামাজিক ও সাংস্কৃতিক সীমানাগুলি সংরক্ষিত থাকে। এর যেকোনো প্রতিবন্ধকতা মানসিক রোগ বা মানসিক অসুস্থতার ঝুঁকি বাড়ায়, যা মানসিক স্বাস্থ্যর একটি উপাদান। ২০১৯ সালে, বিশ্বব্যাপী প্রায় ৯৭০ মিলিয়ন মানুষ মানসিক রোগে আক্রান্ত হয়েছিল, যার মধ্যে উদ্বেগ ও হতাশা হল সবচেয়ে সাধারণ রূপ। বছরের পর বছর মানসিক রোগের সংখ্যা উল্লেখযোগ্যভাবে বেড়েছে। মানসিক রোগগুলি স্বাস্থ্য সম্পর্কিত অবস্থাসমূহ যা জ্ঞানীয় কার্যক্রম, আবেগিক প্রতিক্রিয়া এবং আচরণকে প্রভাবিত ও পরিবর্তিত করে এবং এর সাথে উদ্বেগ ও/অথবা অক্ষম কাজকর্ম যুক্ত থাকে।   আইসিডি-১১ হল বৈশ্বিক মানদণ্ড যা বিভিন্ন মানসিক রোগ নির্ণয়, চিকিৎসা, গবেষণা, এবং রিপোর্ট করার জন্য ব্যবহৃত হয়। যুক্তরাষ্ট্রে, ডিএসএম-৫ মানসিক রোগের শ্রেণীবিভাগ ব্যবস্থারূপে ব্যবহৃত হয়।  মানসিক স্বাস্থ্য কিছু জীবনধারা বিষয়ক ফ্যাক্টরের সাথে সম্পর্কিত যেমন খাদ্য, ব্যায়াম, চাপ, মাদকদ্রব্যের অপব্যবহার, সামাজিক সম্পর্ক ও যোগাযোগ। মানসিক অসুস্থতা পরিচালনায় মনোরোগ বিশেষজ্ঞ, মনোবিজ্ঞানী, লাইসেন্সপ্রাপ্ত ক্লিনিক্যাল কাউন্সেলর, সামাজিক কর্মী, নার্স প্র্যাকটিশনার এবং পরিবারের চিকিৎসকরা থেরাপি, কাউন্সেলিং এবং ওষুধের মাধ্যমে সহায়তা করতে পারেন।   আরও দেখুন    তথ্যসূত্র    আরও পড়ুন    উইলিয়াম সুইটসারের অনলাইন বই   বহিঃসংযোগ        Mental Health by WHO  The Public Health Agency of Canada    National Institute of Mental Health (United States)  Health-EU Portal Mental Health in the EU  Mental Health Department of Health (United Kingdom)  বিষয়শ্রেণী:মানসিক স্বাস্থ্য
আখ বা ইক্ষু (বৈজ্ঞানিক নাম Saccharum officinarum) L., 1753 In: Sp. Pl. : 54 পোয়াসি পরিবারের একটি সপুষ্পক উদ্ভিদ। এর রস চিনি ও গুড় তৈরির জন্য ব্যবহার হয় বলে এর চাষ করা হয়। আখ শব্দের উৎপত্তি "ইক্ষু" থেকে। আখ হচ্ছে বাঁশ ও ঘাসের জাতভাই। বাংলাদেশে এর যে প্রজাতি চাষ হয় তার বৈজ্ঞানিক নাম Saccharum officinarum। বাংলাদেশের সবচেয়ে বেশি আখ উৎপাদিত হয় নাটোর জেলায়। একক জেলা হিসেবে বাংলাদেশের ১৫ টি সরকারি চিনিকলের মধ্য এই জেলায় দুটি চিনিকল অবস্থিত।  ডান|থাম্ব|আখের ক্ষেত   উৎপাদন  আখ একটি বর্ষজীবি উদ্ভিদ। প্রথাগতভাবে আখের কাণ্ডের একটি টুকরার দুই-তৃতীয়াংশ মাটিতে পুঁতে দিয়ে এর চাষ করা হয়। তবে ইদানীং বৈজ্ঞানিক পদ্ধতিতে গবেষণাগারে টিস্যু কালচারের মাধ্যমেও আখের ব্যাপক চাষ হচ্ছে।  থাম্ব|আখ থাম্ব|আখের ডগার পত্রবিন্যাস থাম্ব|আখ   বাংলাদেশের আখের উৎপাদন  থাম্ব|প্রক্রিয়াজাতকরণের উদ্দেশ্যে আখ কেটে টুকরায় পরিণত করা হয়েছে। বাংলাদেশে গড়ে প্রতি বছর ০.৪৩ মিলিয়ন একর জমিতে ৭.৩ মিলিয়ন মে.টন আখ উৎপন্ন হয়। দেশের ১৫টি চিনিকলে বছরে গড়ে ১.৫-১.৯৯ লক্ষ মে. টন চিনি উৎপন্ন হয়, বাকিটা গুড় ও খাওয়ার জন্য ব্যবহার হয়। বাংলাদেশ চিনি ও খাদ্য শিল্প কর্পোরেশন BSFIC নামে প্রতিষ্ঠান চিনি শিল্প নিয়ন্ত্রণ করে।  বেসরকারিভাবে ২০০৭-এ আরো ৩টি কোম্পানি চিনি উৎপাদনে আসছে, যার মধ্যে মেঘনা গ্রুপের বাৎসরিক উৎপাদন ক্ষমতা ৬ লাখ মে. টন বলে বলা হচ্ছে। বাংলাদেশের বাৎসরিক চিনির চাহিদা ১০-১২ লক্ষ মে. টন যার ১.৫ লক্ষ টন দেশে উৎপন্ন হয়, বাকিটা আমদানি ও চোরাই পথে আসে।   বৈশ্বিক উৎপাদন  + ২০১৮ সালে সারা বিশ্বে আখের উৎপাদন  দেশের নাম উৎপাদন(দশ লক্ষ টন)   746.8   376.9   108.1   104.4   67.2   56.8   36.2   35.5   33.5   31.3 World  1,907Source: FAOSTAT, United Nations শীর্ষ-১০ চিনি উৎপাদনকারী দেশ, ২০০৮ দেশের নাম উৎপাদন(টনে) মন্তব্য ৬৪৫,৩০০,১৮২   ৩৪৮,১৮৭,৯০০  ১২৪,৯১৭,৫০২  ৭৩,৫০১,৬১০   ৬৩,৯২০,০০০   ৫১,১০৬,৯০০  ৩৮,৫০০,০০০  এফএও ৩২,৬২১,১১৩  ২৯,৯৫০,০০০   ২৬,৬০১,৪০০    চিত্রশালা    তথ্যসূত্র    বহিঃসংযোগ   বিষয়শ্রেণী:অর্থকরী ফসল বিষয়শ্রেণী:ক্রান্তীয় এশিয়ার উদ্ভিদকুল বিষয়শ্রেণী:ক্রান্তীয় কৃষি বিষয়শ্রেণী:চিনি বিষয়শ্রেণী:এশিয়ায় উদ্ভূত ফসল বিষয়শ্রেণী:শস্য বিষয়শ্রেণী:উদ্ভিদের সাধারণ নাম
সাইফুল ইসলাম ডিউক হচ্ছেন একজন বাংলাদেশ নৌবাহিনীর অবসরপ্রাপ্ত লেফটেন্যান্ট কমান্ডার। তিনি বাংলাদেশের সাবেক প্রধানমন্ত্রী বেগম খালেদা জিয়ার ভাগ্নে।   পেশা  ডিউক বাংলাদেশ নৌবাহিনীর অবসরপ্রাপ্ত লেফটেন্যান্ট কমান্ডার ছিলেন। তিনি সাবেক প্রধানমন্ত্রী খালেদা জিয়ার ব্যক্তিগত সচিব হিসেবে কাজ করতেন।  ডিউক ও তার শ্যালক ডিরেক্টরেট জেনারেল অব ফোর্সেস ইন্টেলিজেন্স কর্মকর্তা লেফটেন্যান্ট কর্নেল সাইফুল ইসলাম জোয়ারদারকে সাবেক প্রধানমন্ত্রী শেখ হাসিনার ওপর ২০০৪ সালে ঢাকা গ্রেনেড হামলায় জড়িত থাকার অভিযোগে অভিযুক্ত করা হয়।  বাংলাদেশে পালিয়ে আসা, পাকিস্তান ভিত্তিক সন্ত্রাসবাদী গোষ্ঠীর আক্রমণে ব্যবহৃত গ্রেনেডগুলোর প্রধান সরবরাহকারী মাওলানা তাজউদ্দীনকে সাহায্য করার অভিযোগে তাকে গ্রেপ্তার করা হয়। তাকে অন্যান্য অভিযুক্তদের সাথে ১৯ মার্চ ২০১২ সালে অভিযুক্ত করা হয়।   তাকে ২৭ আগস্ট ২০১০ সালে অপরাধ তদন্ত বিভাগ (সিআইডি) গ্রেফতার করে।  তিনি বর্তমানে এই হামলায় তার ভূমিকার জন্য অনুতপ্ত। ২০১৪ সালে তিনি এই মামলায় জামিনে মুক্তি পান।   ব্যক্তিগত জীবন  ডিউক সাবেক প্রধানমন্ত্রী বেগম খালেদা জিয়ার ভাগ্নে।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশী সেনা কর্মকর্তা বিষয়শ্রেণী:জীবিত ব্যক্তি বিষয়শ্রেণী:বাংলাদেশ নৌবাহিনীর সদস্য বিষয়শ্রেণী:মজুমদার–জিয়া পরিবার
অর্গানাইজার হল দক্ষিণপন্থী, হিন্দু সংগঠন রাষ্ট্রীয় স্বয়ংসেবক সংঘ (আরএসএস) এর একটি অনুমোদিত প্রকাশনা, যা ভারত বিভক্তির কয়েক সপ্তাহ আগে ১৯৪৭ সালে একটি সংবাদপত্র হিসাবে চালু হয়েছিল।  স্বাধীনতার দাবি করা সত্ত্বেও,  পণ্ডিতরা একে আরএসএস-এর একটি অফিসিয়াল অঙ্গ হিসেবে বিবেচনা করেন।  সংবাদপত্রটি সম্পাদনা করেছেন এ আর নায়ার, কে আর মালকানি, এল কে আডবাণী, ভিপি ভাটিয়া, শেশাদ্রি চারি এবং ডঃ আর. বালাশঙ্কর।  বর্তমান সম্পাদক প্রফুল্ল কেতকর। অর্গানাইজার ১ এপ্রিল ২০১৪ এর সংস্করণ থেকে ম্যাগাজিন বিন্যাসে পুনরায় চালু করা হয়েছিল।   তথ্যসূত্র    বহিঃসংযোগ    অর্গানাইজার  বিষয়শ্রেণী:সঙ্ঘ পরিবার বিষয়শ্রেণী:রাষ্ট্রীয় স্বয়ংসেবক সঙ্ঘ বিষয়শ্রেণী:১৯৪৭-এ প্রতিষ্ঠিত প্রকাশনা বিষয়শ্রেণী:দিল্লির ম্যাগাজিন বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:ভারতের ইংরেজি ভাষার ম্যাগাজিন বিষয়শ্রেণী:হিন্দুত্ব বিষয়শ্রেণী:১৯৪৭-এ ভারতে প্রতিষ্ঠিত বিষয়শ্রেণী:বিশ্ব ম্যাগাজিন বিষয়শ্রেণী:ভারতের সাপ্তাহিক ম্যাগাজিন বিষয়শ্রেণী:ভারতের সংবাদ ম্যাগাজিন বিষয়শ্রেণী:২০১৪-এ প্রতিষ্ঠিত ম্যাগাজিন
যেখানে ভূতের ভয় খ্যাতনামা চলচ্চিত্র পরিচালক সন্দীপ রায় পরিচালিত এবং শ্রী ভেঙ্কটেশ ফিল্মস ও সুরিন্দার ফিল্মস প্রযোজিত একটি ২০১২ সালের ভারতীয় চলচ্চিত্র। এতে প্রধান ভূমিকায় অভিনয় করেছেন শাশ্বত চট্টোপাধ্যায়, মৌসুমী ভট্টাচার্য,আবীর চট্টোপাধ্যায়, ভাস্বর চক্রবর্তী, পরাণ বন্দ্যোপাধ্যায় প্রমুখ। শরদিন্দু বন্দ্যোপাধ্যায়ের ভূত ভবিষ্যৎ, সত্যজিৎ রায়ের ব্রাউন সাহেবের বাড়ি ও অনাথ বাবুর ভয় কাহিনীর ওপর নির্ভর করে চলচ্চিত্রটি গড়ে উঠেছে।   কাহিনী  চলচ্চিত্রটি তারিণীখুড়ো বা তারিণীচরণ ব্যানার্জীর মধ্যদিয়ে শুরু হয়। তিনি তার ছোটদের নিয়ে গড়ে ওঠা ফ্যানক্লাবের সদস্যদের গল্প বলেন। প্রথম ও দ্বিতীয় গল্পটি সত্যজিৎ রায়ের ব্রাউন সাহেবের বাড়ি ও অনাথ বাবুর ভয় কাহিনীর ওপর ভিত্তি করে গড়ে ওঠে এবং তৃতীয় বা শেষ গল্পটি গড়ে উঠেছে শরদিন্দু বন্দ্যোপাধ্যায়ের ভূত ভবিষ্যৎ কাহিনীর ওপর। এর একটি চতুর্থ কাহিনী লখনৌ ডুয়েল ছিল, কিন্তু কাহিনীর দৈর্ঘ্যর কথা চিন্তা করে তা বাদ দেয়া হয়।   "অনাথ বাবুর ভয়" - অনাথবন্ধু মিত্র নামক এক ভূত-শিকারীর ওপর গড়ে উঠেছে, যে ভূতকে খুঁজতে বীরভূমে যায় এবং বিপদে পড়ে।  "ব্রাউন সাহেবের বাড়ি" - "সাইমন" নামের এক রহস্যময় চরিত্রের ওপর গড়ে উঠেছে, যার আবাসস্থল কালিম্পং-এ।  "ভূত ভবিষ্যৎ" - একজন লেখক এবং উনিশ শতকের এক বন্ধুভাবাপন্ন ভূতের ওপর গড়ে উঠছে। এটি একটা হালকা-ধাঁচের ভূতের গল্প, এবং এর শেষে একটা মজাদার মোড় রয়েছে।   দৃশ্যায়ণ  চলচ্চিত্রটির প্রযোজনা করেন শ্রী ভেঙ্কটেশ ফিল্মস ও সুরিন্দার ফিল্মস। চলচ্চিত্রটির দৃশ্যায়ণ হয় শান্তিনিকেতন, কালিম্পং, লখনৌ সহ বেশকিছু জায়গায়। চলচ্চিত্রটি ২০১২ সালের ২১শে ডিসেম্বর মুক্তি পায়।   হোম ভিডিও মুক্তি  অ্যানামর্ফিক ওয়াইডস্ক্রিণ ডিভিডি ফরম্যাটে ২০১৩ সালের মার্চে ইংরেজি সাবটাইটেল সহ চলচ্চিত্রের ডিভিডি মুক্তি দেয়া হয়। এরসাথে সাথেই কিছু ৫.১ চ্যানেলের সুবিধেও দেয়া হয়।   অভিনয়ে   তারিণীখুড়ো নন্দদুলাল চরিত্রে পরাণ বন্দ্যোপাধ্যায়  রঞ্জন সেনগুপ্ত চরিত্রে আবীর চট্টোপাধ্যায়  অনিকেন্দ্র ভৌমিক চরিত্রে ভাস্বর চক্রবর্তী  প্রতাপ সরকার চরিত্রে শাশ্বত চট্টোপাধ্যায়  অনাথবন্ধু মিত্র চরিত্রে দ্বিজেন বন্দ্যোপাধ্যায়  হৃষিকেশ ব্যানার্জী চরিত্রে বিশ্বজিৎ চক্রবর্তী  কমলা চরিত্রে মৌসুমী ভট্টাচার্য  সিতেশ চ্যাটার্জী চরিত্রে শুভ্রজিৎ দত্ত   আরো দেখুন   ভূতের ভবিষ্যৎ  চার   তথ্যসূত্র   বিষয়শ্রেণী:২০১২-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:সন্দীপ রায়ের চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:ভারতীয় শিশুতোষ চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:সন্দীপ রায় পরিচালিত চলচ্চিত্র
দ্য লাইটনিং থিফ (ইংরেজি: The Lightning Thief; অনুবাদ: বজ্র-চোর) হল ২০০৫ সালে প্রকাশিত একটি মার্কিন ফ্যান্টাসি-অ্যাডভেঞ্চার উপন্যাস। গ্রিক পুরাণের ভিত্তিতে রচিত এই বইটিই রিক রিঅর্ড্যানের পার্সি জ্যাকসন অ্যান্ড দি অলিম্পিয়ানস ধারাবাহিকের প্রথম কিশোর উপন্যাস। বইটি অ্যাডাল্ট লাইব্রেরি সার্ভিসেস অ্যাসোসিয়েশন বেস্ট বুকস ফর ইয়াং অ্যাডাল্টস পুরস্কার সহ একাধিক পুরস্কার জয় করে। ২০১০ সালের ১২ ফেব্রুয়ারি যুক্তরাষ্ট্রে এই উপন্যাস অবলম্বনে নির্মিত পার্সি জ্যাকসন অ্যান্ড দি অলিম্পিয়ানস: দ্য লাইটনিং থিফ ছবিটি মুক্তি পায়। ২০২০ সালের ১৪ মে রিঅর্ড্যান ঘোষণা করেন যে ডিজনি+-এর জন্য একটি লাইভ-অ্যাকশন ধারাবাহিকের আকারে পার্সি জ্যাকসন অ্যান্ড দি অলিম্পিয়ানস ধারাবাহিকটি চলচ্চিত্রায়িত হবে, যার প্রথম মরসুমটি নির্মিত হবে দ্য লাইটনিং থিফ অবলম্বনে। ধারাবাহিকে এই উপন্যাসটির পরবর্তী উপন্যাস ছিল দ্য সি অফ মনস্টারস এবং ধারাবাহিকের কাহিনি সম্প্রসারিত হয়েছিল আরও দু’টি উপন্যাস ধারাবাহিক (দ্য হিরোজ অফ অলিম্পাস ও দ্য ট্রায়ালস অফ অ্যাপোলো) এবং সামগ্রিকভাবে ক্যাম্প হাফ-ব্লাড ক্রনিকলস-এর সম্প্রসারিত জগৎ জুড়ে।  প্রেক্ষাপট ও প্রকাশনা লেখক রিক রিঅর্ড্যানের ছেলে হেলির এডিএইচডি ও ডিসলেক্সিয়া ধরা পড়ার পর ছেলেকে গল্প শোনাতে গিয়ে দ্য লাইটনিং থিফ উপন্যাস রচনার সূত্রপাত ঘটে। হেলি দ্বিতীয় গ্রেডে গ্রিক পুরাণ নিয়ে পড়াশোনা করছিল। সে তার বাবাকে গ্রিক পুরাণ থেকে ঘুমপাড়ানি গল্প শোনাতে অনুরোধ করে। রিঅর্ড্যান ইতিপূর্বে অনেক বছর মধ্য বিদ্যালয়ে গ্রিক পুরাণের শিক্ষক ছিলেন এবং নিজের ছেলেকে খুশি করার জন্য যথেষ্ট কাহিনিই তিনি জানতেন। কিছুদিনের মধ্যেই পুরাণ থেকে বলার মতো সব গল্পই শোনানো হয়ে যায়। তখন হেলি তার বাবাকে অনুরোধ করে গ্রিক পুরাণ থেকে চরিত্র তুলে নতুন ধরনের গল্প বানিয়ে শোনানোর জন্য। রিঅর্ড্যান কাল্পনিক পার্সি জ্যাকসন চরিত্রটি সৃষ্টি করেন এবং জিউসের বজ্র উদ্ধারের জন্য তার যুক্তরাষ্ট্র পর্যটনের গল্প শোনান। নতুন গল্পটিতে রিঅর্ড্যান এডিএইচডি ও ডিসলেক্সিয়াকে অর্ধদেবতার ক্ষমতার অংশ হিসেবে তুলে ধরেন, এবং এই দুই ব্যাধিকে যথাক্রমে যুদ্ধকালীন প্রতিবর্তী ক্রিয়া বৃদ্ধি এবং ইংরেজির পরিবর্তে প্রাচীন গ্রিক পাঠের ক্ষমতা প্রদানের সহায়ক হিসেবে দেখান। ছেলেকে গল্পটি শোনানোর পর হেলি তার বাবাকে পার্সি জ্যাকসনের অভিযান নিয়ে একটি বই লিখতে অনুরোধ জানায় এবং রিঅর্ড্যানও সেই অনুরোধ রক্ষা করেন।  তথ্যসূত্র  বিষয়শ্রেণী:২০০৫-এর মার্কিন উপন্যাস বিষয়শ্রেণী:২০০৫-এর ফ্যান্টাসি উপন্যাস বিষয়শ্রেণী:২০০৫-এর কিশোর সাহিত্য বিষয়শ্রেণী:চলচ্চিত্রায়িত মার্কিন ফ্যান্টাসি উপন্যাস বিষয়শ্রেণী:পার্সি জ্যাকসন অ্যান্ড দি অলিম্পিয়ানস বিষয়শ্রেণী:লং আইল্যান্ডের প্রেক্ষাপটে উপন্যাস বিষয়শ্রেণী:সামার ক্যাম্প-বিষয়ক কথাসাহিত্য বিষয়শ্রেণী:কথাসাহিত্যে এম্পায়ার স্টেট বিল্ডিং বিষয়শ্রেণী:মেডুসার সাংস্কৃতিক চিত্রন বিষয়শ্রেণী:রিক রিঅর্ড্যানের উপন্যাস বিষয়শ্রেণী:চলচ্চিত্রে গৃহীত মার্কিন কাল্পনিক উপন্যাস
সংযোগ=https://en.wikipedia.org/wiki/File:Ethel_Spowers_Angst_vor_der_Dunkelheit.jpg|থাম্ব|অন্ধকারে তার ছায়া দেখে ভীত একটি শিশুর শৈল্পিক চিত্রণ। (শিল্পী এথেল স্পাওয়ারস দ্বারা লিনোকাট (১৯২৭)) অন্ধকারের ভয় বা নেক্টোফোবিয়া বলতে অন্ধকারকে অতিমাত্রায় ভয় পাওয়াকে বোঝায়। Nyctophobia শব্দটি এসেছে night বা রাত থেকে। সাধারণত শিশু এবং প্রাপ্তব়স্কদের অন্ধকারকে ভয় পাওয়াকেই নেক্টোফোবিয়া বলে। অন্ধকারের ভয় বলতে সবসময় অন্ধকারই বোঝায় না; এটি অন্ধকারে লুকানো সম্ভাব্য বা কল্পিত বিপদের ভয়ও হতে পারে।  অন্ধকারের কিছু মাত্রার ভয় স্বাভাবিক, বিশেষ করে শিশুর বিকাশের পর্যায় হিসেবে।  বেশিরভাগ পর্যবেক্ষকের রিপোর্ট অনুযায়ী, অন্ধকারের ভয় ২ বছর বয়সের আগে খুব কমই দেখা যায়। ] কিন্তু যখন অন্ধকারের ভয় এমন একটি মাত্রায় পৌঁছায় যা প্যাথলজিকাল হিসাবে বিবেচিত হওয়ার মতো যথেষ্ট গুরুতর, তখন একে কখনও কখনও স্কোটোফোবিয়া (σκότος থেকে - "অন্ধকার"), বা লাইগোফোবিয়া (λυγή - "গোধূলি" থেকে) বলা হয়।  কিছু গবেষক, যেমন সিগমুন্ড ফ্রয়েড থেকে শুরু করে অনেকেই , অন্ধকারের ভয়কে বিচ্ছেদ উদ্বেগ ব্যাধির প্রকাশ বলে মনে করেন।   ১৯৬০-এর দশকে বিজ্ঞানীরা স্মৃতির জন্য দায়ী অণুগুলির অনুসন্ধানে পরীক্ষা চালান, সেই পরীক্ষা থেকে তারা একটি বিকল্প তত্ত্ব প্রতিষ্ঠিত করেছিলেন। পরীক্ষায় একটি নিশাচর প্রাণী হিসাবে একটি ইঁদুরকে অন্ধকারকে ভয় পাওয়ার জন্য পরীক্ষা করা হয়েছিল এবং ইঁদুরের মস্তিষ্ক থেকে "স্কোটোফবিন" নামক একটি পদার্থ বের করা হয়েছিল; এবং এই পদার্থটিকেই nyctophobia বা অন্ধকারে ভয় পাওয়ার জন্য দায়ী বলে দাবি করা হয়েছিল। এই ফলাফলগুলি থেকে পরবর্তীতে এর কারণ উদঘাটন করা করা হয়েছিল।    তথ্যসূত্র   বিষয়শ্রেণী:অন্ধকার বিষয়শ্রেণী:অমূলক ভীতি